Nyhedsbrev fra Grundejerforeningen Hald Strand
Emne: Nabohjælp – vi passer på hinanden i Hald Strand
Kære grundejere i Hald Strand. 
Efter en rolig sommer har vi desværre oplevet nogle uønskede hændelser i området den seneste tid. Der har været indbrud i et par sommerhuse i vores tilstødende foreninger, observationer af ukendte personer og varevogne, som har kørt rundt i kvarteret på tidspunkter, hvor der normalt er stille.
Det minder os alle om, hvor vigtig nabohjælp er – særligt her i efterårs- og vinterperioden, hvor mange huse står tomme i længere perioder.
Hvad kan du gøre?
· Hold øje med dit nabohus – især hvis du ved, at det står tomt.
· Notér registreringsnumre på biler, der virker mistænkelige, og del oplysningerne med naboer eller politiet, hvis noget virker forkert.
· Tænd lys på timer både ude og inde, hvis du ikke er i huset.
· Meld dig til Nabohjælp på https://www.nabohjaelp.dk – det tager kun få minutter, og du får automatisk beskeder om aktivitet i området. Du skal downloade en app og når du er tilmeldt modtager du alle beskeder om uønsket aktivitet området. Vi er allerede mange der anvender Nabo-hjælp i Hald Strand, og vi ønsker ca. 100 procent tilslutning 
· Overvej at gå en runde i området, når du alligevel er der. Synlighed betyder meget!
Hvis du observerer noget mistænkeligt:
Kontakt politiet på 114 (ved igangværende kriminalitet: 112) og giv gerne en melding til Appen Nabohjælp så får alle tilmeldte besked. Alternativt kan du kontakte undertegnede der er en såkaldt Naboven (kontaktperson for Trygfondens Nabo-hjælp i området Hald Strand) og jeg har også en direkte kontakt til lokal-politiet. 
Sammen gør vi en forskel 🫶
Et trygt sommerhusområde skabes, når vi alle hjælper hinanden – og selv små observationer kan være vigtige.

Lad os stå sammen og sørge for, at Hald Strand fortsat er et roligt og sikkert sted at være.
De bedste hilsner,
Trine Mortensen
Formand for grundejerforeningen Skellet
Mail: trinemortensen@mail.dk
Mobil: 23702230

